Assaɣ yeqqnen aḍris n tmacahut d assaɣ n umakun (merveilleux), deg-s iḍerru wayen ur iqebbel leɛqel n umdan, iwudam yettilin di tmacahut kra deg-sen d allaɣ n umdan i ten-id-yesulfan am d tteryel d waɣzen, am tlafsa mm-sebɛa iqerray2, atg. Kra seg wudam-agi diɣen ɣas ttakken anzi ɣer yimdanen ur zmiren ara ad ilin di tilawt n tmetti am uɛeqqa iwasalen, am Ɛmer azgen, am ufrux uyamun atg. Ula d ismawen n yiwudam-agi, ttekkin deg usnulfu-agi asugnan. Meɛna, ɣas llan leṣnaf-agi n yiwudam, temsefham fell-asen tmetti akken ad ilin d ttawil s way-s ara ttṛebbin igerdan imecṭuḥen.